AAP का जवाब- PM के घर पर तो 500 करोड़ लगे, 10 लाख का सूट पहनते हैं
Delhi CM Arvind Kejriwal Home Office Expense Controversy दिल्ली भाजपा अध्यक्ष वीरेंद्र सचदेवा ने मंगलवार को दावा किया कि मुख्यमंत्री अरविंद केजरीवाल का घर और ऑफिस सजाने में 45 करोड़ रुपए खर्च किए गए हैं।
दिल्ली भाजपा अध्यक्ष वीरेंद्र सचदेवा ने मंगलवार को दावा किया कि मुख्यमंत्री अरविंद केजरीवाल का घर और ऑफिस सजाने में 45 करोड़ रुपए खर्च किए गए हैं। केजरीवाल घर नहीं, शीश महल में रहते हैं। उन्हें इस्तीफा दे देना चाहिए। सचदेवा के आरोप पर आम आदमी पार्टी के नेता सांसद संजय सिंह ने जवाब दिया है।
संजय सिंह ने बुधवार को कहा- प्रधानमंत्री का घर ठीक करने में 500 करोड़ रुपए लगे। 8400 करोड़ का जहाज खरीदा गया। PM 12 करोड़ की कार से चलते हैं। सवा लाख रुपए के पेन से लिखते हैं। 10 लाख का सूट और 1.6 लाख का चश्मा पहनते हैं। इस पर तो भाजपा ने सवाल नहीं उठाया।
कांग्रेस ने भी केजरीवाल के बंगले को लेकर आरोप लगाया...
AAP की सफाई और भाजपा को जवाब...
सफाई: संजय सिंह ने कहा, "केजरीवाल के 80 साल पुराने सरकारी बंगले में तीन घटनाएं हुईं। संजय सिंह ने बताया कि जिस कमरे में केजरीवाल के माता-पिता रह रहे थे, उसकी छत गिर गई। CM के कमरे और गेस्ट रूम में भी यही हुआ। जिसके बाद PWD ने इसे फिर से बनाने की सिफारिश की थी।
भाजपा को जवाब: संजय सिंह ने कहा- दिल्ली के उपराज्यपाल (LG) के घर की मरम्मत में 15 करोड़ रुपए खर्च हो गए। इसके अलावा गुजरात के CM का प्लेन 191 करोड़ रुपए में खरीदा गया। भाजपा के नेता इस पर कुछ क्यों नहीं बोलते। ये मुद्दे नहीं हैं। हम सभी जानते हैं कि ये अडाणी, सत्यपाल मलिक जैसे मुद्दों से ध्यान हटाने की साजिश है।
केजरीवाल के बंगले पर सितंबर 2020 से जून 2022 के बीच खर्च किया गया पैसा
केजरीवाल के बंगले पर कांग्रेस और भाजपा के बयान
भाजपा: कोरोना के समय दिल्ली का विकास रोका, घर बनवाया
वीरेंद्र सचदेवा ने कहा, "दिल्ली सरकार ने कोरोना के समय कई विकास कार्य पैसों के अभाव के चलते स्थगित कर दिए, लेकिन CM के घर और ऑफिस सजाने में करोड़ों खर्च कर दिए। यह दिल्ली सरकार की लोगों के प्रति संवेदनहीनता का बड़ा प्रमाण है। उन्होंने कहा कि केजरीवाल को दिल्ली के लोगों को जवाब देना चाहिए।
दिल्लीवाले सोच रहे हैं कि केजरीवाल का आवास कितना भव्य होगा, क्योंकि इतने में तो दिल्ली में एक अच्छा-खासा बंगला बन जाता है। वहीं दिल्ली विधानसभा में विपक्ष के नेता रामवीर सिंह बिधूड़ी ने आरोप लगाया कि केजरीवाल की सादगी और ईमानदारी बेनकाब हो गई है। उन्हें तत्काल इस्तीफा दे देना चाहिए।"
कांग्रेस: साहब ने अपने बंगले पर जनता के 45 करोड़ खर्च किए
कांग्रेस नेता अजय माकन ने केजरीवाल के लोक सेवक के पद पर बने रहने के अधिकार पर सवाल उठाया। अजय माकन ने मुख्यमंत्री केजरीवाल का पुराना शपथ पत्र याद दिलाया है। उन्होंने लिखा कि केजरीवाल साहब ने अपने बंगले पर जनता के 45 करोड़ रुपए खर्च किए। आरोप है कि Dior पालिश के वियतनाम मार्बल, करोड़ों के पर्दे, करोड़ों के कालीन लगाए गए।
7 जून 2013 को चुनाव से पहले केजरीवाल ने नई दिल्ली विधानसभा क्षेत्र में एक शपथ पत्र बांटा था। केजरीवाल कहते थे कि मैं लालबत्ती गाड़ी, सुरक्षा, बंगला नहीं लूंगा। टैक्स पेयर्स की गाढ़ी कमाई से अपने लिए 45 करोड़ का बंगला बनवाने के बाद CM केजरीवाल को पद पर रहने का कोई अधिकार नहीं है।
ये खबर भी पढ़ सकते हैं...
केजरीवाल के घर के पास दिखा ड्रोन, दिल्ली CM के घर का एरिया नो-फ्लाई जोन
दिल्ली के मुख्यमंत्री अरविंद केजरीवाल के घर के पास ड्रोन दिखा है। यह दावा आम आदमी पार्टी ने किया है। AAP नेताओं की शिकायत पर दिल्ली पुलिस ने जांच शुरू कर दी है। बता दें कि केजरीवाल का सरकारी घर दिल्ली के राउज एवेन्यू इलाके में है। यह इलाका नो फ्लाई जोन घोषित है। पूरी खबर यहां पढ़ें...